เวทีทอง
รายการเวทีทอง ออกอากาศครั้งแรกเมื่อวันเสาร์ที่ 14 ตุลาคม พ.ศ. 2532 โดยรูปแบบรายการเวทีทองในยุคแรก (14 ตุลาคม พ.ศ. 2532 - 25 สิงหาคม พ.ศ. 2533) เป็นการเปิดโอกาสให้นักแสดงอาชีพสมัครเล่นที่มีความสามารถมาแสดงอะไรก็ได้บนเวที หลังวันที่ 1 กันยายน พ.ศ. 2533 ได้ปรับรูปแบบรายการเป็นรายการเกมโชว์เกี่ยวกับภาษา ซึ่งรายการเวทีทอง มีการปรับเปลี่ยนรูปแบบรายการอยู่หลายครั้ง
เอ็มวีทีวี
เอ็มวีทีวี (MVTV) เป็นสถานีโทรทัศน์เคเบิลทีวีผ่านดาวเทียม ในประเทศไทย ออกอากาศครั้งแรก เมื่อ พ.ศ. 2548 อดีตเป็นช่องรายการบันเทิงในนาม MVTV นำเสนอละครจีนจากฮ่องกง เพลง และ รายการบันเทิงจากต่างประเทศ และ ได้เพิ่มช่องแบ่งตามประเภทของรายการ เช่น MVTV ช่องละครจีน MVTV 2 ช่องรายการแนะนำสินค้าและบันเทิง และ MVTV 3 ช่องรายการเพลงลูกทุ่ง เป็นต้น